EkBass/fiwiki-20250220-pages-articles huggingface dataset:
Saskia Vester

Saskia Vester (s. 24. heinäkuuta 1959, Saarbrücken, Länsi-Saksa) on saksalainen näyttelijä. Hänet tunnetaan parhaiten tv-sarjasta KDD - Kriminaldauerdienst, jota on esitetty Saksassa vuodesta 2007. Hän on näytellyt myös tv-sarjoissa useita muita merkittäviä rooleja mm. Kahden keikka, Kettu, Tatort, Russige Zeiten, Anwalt Abel, Verdammt verliebt, SOKO 5113 ja Die Landärztin. Vester on näytellyt myös useissa elokuvissa. Hän on valmistunut New School of Dramasta Münchenissä. Saskia Vester opiskeli 6 vuotta balettia. == Palkinnot == *Bavarian TV Award (2007) == Yksityiselämä == Saskia Vester on naimisissa Roby Flörken kanssa, heillä on kaksi lasta Josefine ja Bruno. He asuvat Berliinissä. == Aiheesta muualla == * Luokka:Saksalaiset näyttelijät Luokka:Vuonna 1959 syntyneet Luokka:Elävät henkilöt
Venäjän salibandyliiga

Venäjän Salibandyliiga on Venäjän salibandyn korkein sarjataso. == Joukkueet 2009-2010 == * Nižegorodets, Nižni Novgorod * SDUSHOR 22, Omsk * FFK, Nižni Novgorod * FBC Tayfun, Moskova * Sciense, Severodvinsk * Olympus Frjazino, Frjazino MO * VOENMECH, Pietari * Airport Moskova, Moskova * Mello, Tatarstan == Aiheesta muualla == * Venäjän salibandyliitto Luokka:Venäjän salibandy Luokka:Salibandysarjat
Muriel Baumeister

Muriel Baumeister (s. 24. tammikuuta 1972 Salzburg, Itävalta) on itävaltalais- saksalainen näyttelijä. Hänet tunnetaan parhaiten televisiosarjoista Rikospiiri Hampuri E, jossa hän näytteli Carla Simonia, ja Ein Haus in der Toskana, jossa hänen roolihenkilönsä oli Bea Donner. Hän on näytellyt myös televisiosarjoissa Kettu, Tatort, Bis in die Spitzen, Polizeiruf 110, Der Landarzt, Derrick ja Siska. == Palkinnot == *Goldene Kamera (1994) == Ehdokkuudet == *Goldener Löwe (1997) == Yksityiselämä == Baumeister oli naimisissa Rainer Streckerin kanssa 1990-luvulla. Heillä on vuonna 1994 syntynyt poika Linus. Baumeister oli kihloissa Pierre Bessonin kanssa, ja heillä on vuonna 2006 syntynyt tytär Frieda. == Aiheesta muualla == * Luokka:Saksalaiset näyttelijät Luokka:Itävaltalaiset näyttelijät Luokka:Vuonna 1972 syntyneet Luokka:Elävät henkilöt
Kanadan salibandyliiga

Kanadan salibandyliiga on Kanadan salibandyn korkein sarjataso. Se koostuu kolmesta eri sarjasta ja sen lisäksi Kanadassa pelataan vielä Canada Cup. == Joukkueet 2009-2010 == === Toronto Floorball League === * Viking Escapades * Solid Soldiers Floorball Squad * iMove Blue Collars * Pliteq Carlos Bulldogs * Striation Six Striators * Vaughan Sharks === Newmarket Floorball League === * Bears * Cougars * Sharks * Snakes == Canada Cup 2010 == * Dunnville Floor Dogs * Floorball Club of Toronto * Georgian salibandymaajoukkue * NYC Floorball * Ottawa Blizzard * Salming Vikings * SF X3M Floorball * SKP Nymburg * Kanadan alle 19-vuotiaiden salibandymaajoukkue == Aiheesta muualla == * Toronto Floorball League Luokka:Salibandysarjat Luokka:Kanadan salibandy
Aleksandr Fatkullin

Aleksandr Fatkullin (s. 22. marraskuuta 1961) on venäläinen entinen jääkiekkopuolustaja, joka pelasi rightin puolelta. ==Ura== Fatkullin aloitti uransa kaudella 1983–1984 kasvattajaseurassaan Sibir Novosibirskissä. Joukkue putosi heti hänen tulokaskautensa jälkeen Neuvostoliiton pääsarjasta sarjatasoa alemmas. Fatkullin pelasi kauden siellä ja siirtyi sen jälkeen kaudeksi 1985–1986 Spartak Moskovan riveihin. Kesken kauden 1989–1990 hän vaihtoi Spartakista Krylja Sovetoviin. Fatkullin siirtyi kauden 1991–1992 lopulla sieltä Sveitsin Nationalliga A:n EHC Churin riveihin, jossa hän ehti pelata vain kaksi ottelua. Kaudeksi 1992–1993 Fatkullin siirtyi Suomeen ja pelasi kauden II-divisioonaa SaPKon riveissä. Hän kuului joukkueen parhaimmistoon ja tekikin kauden aikana 42 ottelussa tehot 29+46=75. SaPKo nousi seuraavaksi kaudeksi I-divisioonaan. "Sasha" pelasi myös yhden ottelun sarjatasoa ylempänä Jokipojissa. Noin I-divisioonakauden 1993–1994 puolessa välissä Fatkullin siirtyi SaPKosta samassa sarjassa pelanneeseen Kokkolan Hermekseen. Kaudeksi 1994–1995 hän siirtyi pelaamaan II-divisioonaa Kotkan Titaaneihin ja oli nostamassa joukkuetta I-divisioonaan keväällä 1995. Fatkullin pelasi Titaaneissa kaksi seuraavaa kautta. Fatkullin palasi kotimaahansa kaudeksi 1997–1998 ja aloitti kauden TsSKA Moskovan riveissä. Hän palasi sieltä seitsemän ottelun jälkeen takaisin Suomeen ja SaPKon riveihin. Kymmenen SaPKo-ottelun jälkeen Fatkullin siirtyi sarjatasoa alemmas Kouvolan KooKoon riveihin. Kevään 1998 jälkeen Fatkullin on pelannut vain kaudella 2001–2002 Itä-Euroopan liigaa HK MGU Moskovan joukkueessa, jossa hänen uransa päättyi. Fatkullin pelasi Neuvostoliiton ja Venäjän pääsarjassa yhteensä 270 ottelua tehoin 29+71=100 ja keräsi niissä 269 jäähyminuuttia. ==Aiheesta muualla== * * * Luokka:Venäläiset jääkiekkoilijat Luokka:Neuvostoliittolaiset jääkiekkoilijat Luokka:Vuonna 1961 syntyneet Luokka:Elävät henkilöt
Ajan valtiaat

Ajan valtiaat (; Suomessa myös nimillä Langolieerit ja Välitila) on vuonna 1995 tehty kaksiosainen minisarja, joka perustuu kirjailija Stephen Kingin pienoisromaaniin Langolieerit, joka löytyy kokoelmasta Sydänyö. Minisarjan on ohjannut Tom Holland, joka tunnetaan muun muassa kauhuelokuvista Kauhun yö, Child’s Play ja Vainottu. Niistä viimeksi mainittu perustuu sekin Kingin teokseen. == Juoni == Yölento lähtee Los Angelesista kohti Bostonia, jolloin se joutuu ylittämään Mojaven autiomaan. Lentokapteeni Brian Engle, joka on matkustajana koneessa, herää sokean pikkutytön, Dinahin, kiljuntaan. Hän ymmärtää syyn hätään: tytön täti on kadonnut jäljettömiin, mutta niin on suurin osa muistakin matkustajista – jopa lentäjät. Jäljellä on vain kymmenen matkustajaa ja kone lentää ilmassa automaattiohjauksen ansiosta. Matkustajien suureksi helpotukseksi mukana on Engle, joka voi saada lentokoneen turvallisesti maan kamaralle. Lisää pelottavia asioita käy kuitenkin pian ilmi: yhteydet lentokenttiin ovat poikki ja ikkunoista näkyvä maailma näyttää kuolleelta. Kun matkustajat suunnittelevat pakkolaskua polttoaineen hupenemisen vuoksi, he ymmärtävät jonkin olevan pahasti pielessä – eikä tilannetta helpota lainkaan liikemies Craig Toomey, jossa ilmenee mielipuolisuuden merkkejä. == Rooleissa == == Vastaanotto == Entertainment Weeklyn Ken Tucker kuvaili sarjaa "neljään tuntiin venytetyksi The Twilight Zonen jaksoksi, jolla kuitenkin on hetkensä". == Lähteet == Luokka:1990-luvun yhdysvaltalaiset kauhusarjat Luokka:1990-luvun yhdysvaltalaiset scifi-sarjat Luokka:Minisarjat Luokka:Tom Hollandin ohjaamat elokuvat Luokka:Stephen Kingin teoksiin perustuvat televisiosarjat Luokka:ABC:n televisio-ohjelmat
Keltasiivet

Keltasiivet (Lithosiinae) on siilikkäiden heimoon kuuluva perhosryhmä, jonka useimmat lajit elävät maapallon trooppisilla alueilla. Keltasiipien ryhmä on verraten huonosti tunnettu eikä sen sisäisestä taksonomiasta ole varmuutta.http://www.nic.funet.fi/pub/sci/bio/life/insecta/lepidoptera/ditrysia/noctuoidea/arctiidae/lithosiinae/index.html Ne ovat pieniä, pitkänomaisia ja litteitä perhosia, joiden imukärsä on hyvin kehittynyt ja lajit vierailevatkin usein kukilla.Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 329. Etusiivet ovat kapeat ja kärjestään usein pyöristyneet. Siipisuonituksessa ja genitaaleissa on huomattavia eroja, mutta pistesilmät ovat hyvin pienet tai puuttuvat kokonaan.Kitching, I., J. & Rawlins, J., E. (1998) "The Noctuoidea". Handbuch der Zoologie: Lepidoptera, Moths and Butterflies Vol. 1:. Evolution, Systematics and Biogeography ISBN 3110157047 s. 392 Munat ovat muista siilikäsryhmistä poiketen sileäpintaisia. Toukat ovat vähemmän karvaisia kuin muiden siilikkäiden toukat ja ne käyttävät ravinnokseen putkilokasvien lisäksi myös sammalia, maksasammalia, jäkäliä sekä puiden oksilla kasvavia leviä.http://www.faunaparaguay.com/lithosiinae.htmlhttp://www.brisbaneinsects.com/brisbane_tigermoths/Lithosiinae.htm Koteloiden sijainti ja ulkoasu vaihtelevat hyvin paljon huomaamattomista, tiiviin kotelokopan ympäröimistä räikeänvärisiin. Keltasiipiä tavataan maailmassa noin 3500 lajia, joista 105 esiintyy palearktisella alueella ja 39 Euroopassa. Ryhmän lajeja tavataan etenkin trooppisessa Amerikassa, Etelä- ja Kaakkois-Aasiassa sekä Australiassa. == Lajit Suomessa == Suomessa ryhmän lajeja on tavattu 17, joista yksi on vakinaiseen lajistoon kuulumaton harhailija http://www.fmnh.helsinki.fi/elainmuseo/hyonteiset/perhoset/6.htm . * harmokeltasiipi Eilema lurideolum * isokeltasiipi Lithosia quadra * kaaripistesiipi Pelosia obtusa (harhailija) * kalvaskeltasiipi Eilema pygmaeolum * kalvosiipi Nudaria mundana * koisasiipi Cybosia mesomella * kultakeltasiipi Eilema sororculum * lyijykeltasiipi Eilema complanum * nahkakeltasiipi Eilema depressum * nokisiipi Atolmis rubricollis * pikkukeltasiipi Eilema lutarellum * pilkkusiipi Setina irrorella * pistesiipi Pelosia muscerda * pyörösiipi Thumatha senex * ruususiipi Miltochrista miniata * tuhkakeltasiipi Eilema griseolum * vahakeltasiipi Eilema cereolum == Lähteet == == Aiheesta muualla == *Pohjoisamerikkalaisia lajeja *Australialaisia lajeja kuvina Luokka:Siilikkäät
Seppolan yläaste

Seppolan yläaste eli Seppolan koulu, myöhemmin myös Jämsän yläaste oli Jämsän keskustassa sijainnut koulu, jonka harjannostajaiset pidettiin 5. elokuuta 1952. Viimeisetkin luokat siirtyivät kouluun 1953. Seppolan koulussa opiskeli parhaimmillaan noin 700 oppilasta ja vuosiluokkia olivat 7–9 (luokat A–F). Koulun viimeisenä toimintavuonna (2011) Jämsän yläasteella oli 441 oppilasta. Koulua laajennettiin kaksi kertaa. Ensimmäisessä laajennuksessa 1956 rakennettiin nykyinen liikuntasali ja 1980–1981 laajennuksessa rakennettiin teknisen tilat ja nykyinen ruokasali. Uusi ilmastointi rakennettiin 1980-luvun alussa ja sen myötä alkoivat koulun sisäilmaongelmat. 2000-luvun alussa koulun alakerta kärsi vesivahinkojen takia homevaurioista ja se suljettiin. Ensimmäiset parakit otettiin käyttöön vuonna 2007, jolloin parakkiopiskeluun siirrettiin kolme luokkaa. Parakeissa opiskeltiin vuoden 2011 loppuun, jolloin koulu lakkautettiin ja opetus siirtyi vuoden 2012 kevätlukukauden alkaessa uuteen Paunun kouluun. == Lähteet == ===Muut lähteet=== *Rehtori Tuija Huikurin haastattelu 25.10.2012 Luokka:Jämsän oppilaitokset Luokka:Suomen peruskoulut Luokka:Entiset suomalaiset oppilaitokset
Vähätori

Vähätori () on tori Turussa vanhan pääkirjaston edustalla. Vähätori sisältyi jo Turun palon jälkeen laadittuun Engelin asemakaavaan vuodelta 1828 nimellä Trekantiga torg. Tori kunnostettiin pihakatutyyppiseksi oleskelutilaksi vuosina 2009–2010. Kunnostukseen kustannuksista puolet saatiin Euroopan aluekehitysrahastolta.Turku.fi Rakennustuoteteollisuus RTT ja Puutarhaliitto antoivat Vähätorille kunniamaininnan Vuoden ympäristörakenne -kilpailussa vuonna 2011. Torilla oleva Gustav Albert Petreliuksen vuonna 1924 lahjoittama ja Gunnar Finnen ja Armas Lindgrenin veistämä G. A. Petreliuksen suihkukaivo on myös kunnostettu vuonna 2010.Turun kaupungin taidekokoelma: Ulkoveistokset: G. A. Petreliuksen suihkukaivo Suihkukaivon vieressä sijaitsee Saara Ekströmin 14 metriä pitkä happokäsitellystä corten-teräksestä valmistettu tilataideteos Kertosäe. == Lähteet == ==Aiheesta muualla== * Vähätori Turun kaupungin sivuilla Luokka:Turun torit
Salem’s Lot (vuoden 2004 elokuva)

Salem's Lot (televisiossa esitetty myös nimellä Salem's Lot – kirottu kaupunki) on vuonna 2004 tehty minisarja, jonka on ohjannut Mikael Salomon. Se on toinen sovitus perustuen kirjailija Stephen Kingin kauhuromaaniin nimeltään Painajainen; vuonna 1979 kirjan pohjalta oli tehty Tobe Hooperin ohjaama minisarja nimellä Kauhujen kaupunki. ==Juoni== Elokuva alkaa New Yorkissa, kun eräs mies hyökkää papin kimppuun, jolloin he tippuvat kerrostalon ikkunasta alas kadulle. Heidät viedään sairaallaan, jossa papin kimppuun hyökännyt mies paljastuu Ben Mears nimiseksi kirjailijaksi. Vammoitunut Mears alkaa kertomaan eräälle hoitajalle Jerusalem's Lotin pikkukaupungista, jota paikalliset kutsuivat 'Salem's Lotiksi. Ja syy outoon tekoonsa liittyy jollain lailla kaupunkiin, jossa eräänä päivänä verinen painajainen lähti käyntiin. == Näyttelijät == * Rob Lowe – Ben Mears * Andre Braugher – Matt Burke * Donald Sutherland – Richard Straker * Samantha Mathis – Susan Norton * Robert Mammone – Tohtori James Cody * Dan Byrd – Mark Petrie * Rutger Hauer – Kurt Barlow * James Cromwell – Isä Donald Callahan Luokka:Minisarjat Luokka:Yhdysvaltalaiset kauhusarjat Luokka:2000-vuosikymmenen televisiosarjat Luokka:Stephen Kingin teoksiin perustuvat televisiosarjat Luokka:Romaaneihin perustuvat televisiosarjat Luokka:TNT:n televisio-ohjelmat
Kiiminkijoen silta

Kiiminkijoen silta on Kiiminkijoen ylittävä maantiesilta Haukiputaan kaupunginosassa Oulussa. Teräsbetoninen jatkuva kotelopalkkisilta on valmistunut 1954 ja se on korjattu viimeksi vuonna 2014. Silta sijaitsee Haukiputaan kirkonkylän ja Keiskan kylän välillä seututie 847:llä eli entisellä valtatie 4:lla. Ennen sillan valmistumista joki piti ylittää lossilla tai kiertää Asemakylällä sijaitsevan rautatiesillan kautta. Lossista () on muistona paikannimi Värjänranta, joka sijaitsee maantiesillan kupeessa kirkonkylän puolella.Ervasti-Julku ja Asunmaa, 1986, s. 26 Kiiminkijoen silta oli ensimmäinen suuri jatkuva kotelopalkkisilta Suomessa.Aitta, 2004, s. 61 Kolmijänteisen sillan pääjänne on 52 metriä ja reunajänteet 41 metriä. Pääjänne on edelleen pisin jännittämättömien betonisten kotelopalkkien jänne Suomessa. Sillan suunnitteli Yrjö Winter, jonka suunnitelmien mukaan rakennettiin myöhemmin Kiiminkijoen siltaa vastaavat Reposaaren maantiesilta (1956) ja Iijoen ylittävät Puodinkosken ja Helsinginkosken sillat (1957). == Lähteet == * * === Viitteet === == Aiheesta muualla == Luokka:Haukiputaan liikenne Luokka:Haukipudas (kaupunginosa) Luokka:Oulun sillat Luokka:Suomen tieliikennesillat
Maximum Overdrive

Maximum Overdrive on Stephen Kingin novelliin perustuva kauhuelokuva, jonka Stephen King on itse ohjannut. Maximum Overdrive on Kingin ensimmäinen ja ainoa ohjaustyö. Elokuvan musiikkina on käytetty AC/DC:n musiikkia ja yhtye teki elokuvaan soundtrackin Who Made Who. Ilmestyessään elokuva ei menestynyt lipputuloissa ja sai osakseen huonoja arvosteluja. Lisäksi elokuva oli ehdolla vuoden 1987 Razzie-gaalassa ”Huonoimman ohjauksen” ja ”Huonoimman pääosanäyttelyn” kategorioissa, häviten vain Princen Under the Cherry Moon -elokuvalle. Elokuvasta on myös tehty vuonna 1997 kanadalainen televisioelokuva Kuoleman rekat. ==Juoni== Mystinen komeetta kulkee avaruudessa Maan ohi ja sen tuottama säteily saa maapallolla kaikki koneet - arkipäivän kodinkoneista kulkuneuvoihin - nousemaan ihmiskuntaa vastaan. Eräälle huoltoasemalle jää loukkuun ihmisiä, kun valtava määrä rekkoja piirittää sitä odottaen pääsevänsä tappamaan kaikki ulos tulevat ihmiset. ==Pääosassa== * Emilio Estevez – Bill Robinson * Pat Hingle – Hendershot * Laura Harrington – Brett * Yeardley Smith – Connie * John Short – Curtis ==Vastaanotto== Video-oppaassa vuodelta 1994 Esko Rautakorpi sanoo, ettei elokuva ole edes niin huono että se olisi hyvä ja kiittää Stephen Kingiä siitä, että tämä jäi hänen ainoaksi ohjauksekseen. Hän antoi elokuvalle yhden tähden viidestä, mikä vastaa sanallista arviota ”huono”. ==Lähteet== == Aiheesta muualla == * Luokka:Yhdysvaltalaiset tieteiskauhuelokuvat Luokka:Vuoden 1986 yhdysvaltalaiset elokuvat Luokka:Novelleihin perustuvat elokuvat Luokka:Stephen Kingin teoksiin perustuvat elokuvat
Atlaskehrääjä

Atlaskehrääjä (Attacus atlas) on Kaakkois-Aasiassa esiintyvä yöperhonen. Se on eräs maailman kookkaimmista perhoslajeista ja sen siipien pinta-ala on kaikista perhoslajeista suurin.Naturia.per.sg Atlas Moth. Atlaskehrääjän siivet ovat punaruskeat ja kunkin siiven keskellä on kolmiomainen, läpinäkyvä alue. Siipien kärkiväli on 25-30 cm. Aikuinen atlaskehrääjä ei syö mitään ja sen elinkaari kestääkin vain pari viikkoa.Clemson.edu Attacus atlas – male – "Atlas Moth" Family: Saturniidae. Muiden heimon lajien tapaan naaras ei juuri liiku paikasta, jossa se koteloitui. Ollessaan valmis parittelemaan naaras erittää ilmaan feromonia, jonka tuoksu houkuttelee koiraita paikalle. Parittelun jälkeen naaras munii lehtien alapinnoille ja toukat kuoriutuvat paria viikkoa myöhemmin. Toukka kasvaa 11,5 cm:n pituiseksi. Se on polyfagi, joka syö etupäässä sitruksien sekä muutamien muiden puiden, kuten guavan ja durianin lehtiäFunet. Kotelovaihe kestää noin neljä viikkoa. Toukan kotelokopakseen kehräämää ruskeaa silkkiä hyödynnetään kaupallisesti ja sitä kutsutaan fagara-silkiksiIowa State University Extension – Extension News The Atlas Moth: A Gentle Giant. Arkistoitu 9.3.2016 . Näyttävyytensä vuoksi atlaskehrääjä on suosittu laji perhospuutarhoissa. == Lähteet == == Aiheesta muualla == *Kuva atlaskehrääjästä Joensuun Botaniassa *Pherobase: Semiochemicals of Attacus atlas, the Atlas moth Luokka:Riikinkukkokehrääjät
Dignitas (yhdistys)

Dignitas on sveitsiläinen yhdistys, joka tarjoaa avustettuja itsemurhapalveluita parantumattomasti sairaille ja vaikeavammaisille. Dignitas perustettiin 17. toukokuuta 1998 Zürichissä. ==Toiminta== 64 % Dignitasin asiakkaista on naisia. ==Metodit== Dignitasin toimenpidesuositus on lyhykäisyydessään seuraava: antiemeettisen esilääkityksen jälkeen henkilö nauttii tappavan annoksen pentobarbitaalia mehuun liuotettuna. Tiedottomuuden jälkeen kuolema seuraa hengityslamasta. Muutamissa tapauksissa Dignitas on käyttänyt heliumia toimenpiteissään jos pentobarbitaalin nauttiminen tai hankkiminen on ollut mahdotonta. Dignitasin avustetun itsemurhan suorittaa laillistettu lääkäri tai sairaanhoitaja. ==Katso myös== * Exitus == Lähteet == ==Aiheesta muualla== *Dignitas-yhdistyksen verkkosivut Luokka:Sveitsiläiset järjestöt Luokka:Eutanasia
Olavi Laiho

Mauno Olavi Laiho (27. lokakuuta 1907 Halikko – 2. syyskuuta 1944 OuluRislakki 1995, 240.) on viimeinen Suomessa teloitettu suomalainen ja viimeinen Suomessa sotilasrikoksesta teloitettu Suomen kansalainen. Sotamies Laiho teloitettiin karkuruudesta, vakoilusta ja maanpetoksesta 2. syyskuuta 1944. == Elämä == === Nuoruus === Halikossa muonamiehen poikana syntynyt Laiho muutti kansakoulun jälkeen Turkuun, jossa hän meni maalarin oppiin. Hän toimi rakennusmaalarina. Hän ryhtyi kommunistiksi jo varhaisessa vaiheessa, ja toimi aktiivisesti ammattiyhdistysliikkeessä sekä työväen urheiluseuroissa. Vuonna 1934 hänet pidätettiin johtuen hänen toiminnastaan työväen urheilujärjestöjen parissa, ja tuomittiin valtiopetoksen valmistelusta. Vankilassa Laihon kommunistinen identiteetti vahvistui ja vapautuessaan hän alkoi toimia puolueen kansanrintamataktiikan mukaisesti. === Sota-aika === Talvisodan jälkeen Laiho osallistui aktiivisesti kommunistien perustaman Suomen-Neuvostoliiton rauhan ja ystävyyden seuran Turun osaston toimintaan. Jatkosodan sytyttyä kesäkuussa 1941 Laiho karkasi, pakeni Turkuun ja siirtyi metsäkaartiin. Hän oli mukana perustamassa organisaatiota nimeltä ”työkansan vapaustaistelun järjestäjät”, joka valmisteli sotilaallista yhteistoimintaa Neuvostoliiton kanssa. Lisäksi Laiho toimi SKP:ssä muun muassa vakoilutietoja välittäen. Hän oli myös organisoimassa sabotaasitoimintaa ja koordinoi muiden metsäkaartilaisten toimintaa. === Pidätys ja kuolema === Etsivä Keskuspoliisi sai Laihon kiinni 22. joulukuuta 1942, ja hänet tuomittiin sotaoikeudessa 22. kesäkuuta 1943 kuolemaan karkuruudesta, vakoilusta, maanpetoksesta ja valtiopetoksesta. Yleensä kuolemantuomiot muutettiin elinkautisiksi vankeusrangaistuksiksi, mutta metsäkaartin päällikkönä Laiho oli liian merkittävä tekijä. Sotilaspoliisin teloitusryhmä ampui Laihon 2. syyskuuta 1944. Hän oli viimeinen Suomessa teloitettu suomalainen. Seuraavana päivänä ammuttiin kolme vakoilusta tuomittua venäläistä desanttia, viimeisinä Suomessa teloitettuina. Jatkosodan päätyttyä syksyllä 1944 kulttuuriyhdistys Kiilan vuosikirjassa julkaistiin Laihon novelli Kuolemaantuomitun juhannusyö. Laiho haudattiin Turun hautausmaalle 3. heinäkuuta 1945 yhdessä kahdeksan muun jatkosodan aikana teloitetun tai surmatun kommunistin kanssa. Hautajaisiin osallistui yli 10 000 saattajaa. Joukkohaudalla on muistomerkki. == Lähteet == * === Viitteet === Luokka:1940-luvun oikeustapaukset Luokka:SKP:ssä (1918–1990) vaikuttaneet henkilöt Luokka:Maanpetoksesta teloitetut Luokka:Suomalaiset teloitetut Luokka:Vakoilusta teloitetut Luokka:Jatkosodan vastarintaliikkeessä vaikuttaneet henkilöt Luokka:Vuonna 1907 syntyneet Luokka:Vuonna 1944 kuolleet
Havana brown

Havana Brown on kissarotu, joka on siamilaisen ja mustan maatiaiskissan risteytys. Yleensä havanat ovat mustanruskeita.Havana Brown Yhdysvalloissa ja Britanniasta rodusta on kehittynyt kaksi eri variaatiota; brittien versio muistuttaa muodostaan enemmän siamilaista.Breed Article: Havana Brown CFA == Lähteet == Luokka:Kissarodut
Gordy Hoffman

Gordy Hoffman (s. 19. lokakuuta 1964 Rochester, New York, Yhdysvallat) on yhdysvaltalainen elokuvaohjaaja ja käsikirjoittaja. Hän on ohjannut elokuvan A Coat of Snow (2005). Hän on käsikirjoittanut elokuvat Love Liza (2002) ja Stolen Poem (2004). Gordy Hoffman on näyttelijä Philip Seymour Hoffmanin isoveli. Hän opettaa käsikirjoittamista USC School of Cinematic Artsissa. == Palkinnot == *Waldo Salt Screenwriting Award (2002) == Ehdokkuudet == *Chlotrudis Award (2004) == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1964 syntyneet Luokka:Elävät henkilöt
Laskettelukeskus Myllymäki

Laskettelukeskus Myllymäki on talviurheilukeskus Lappeenrannassa noin kuuden kilometrin päässä Joutsenon taajamasta. Keskus perustettiin vuonna 1984. Myllymäessä on 30 000 – 40 000 vuosittaista kävijää, joista 30–40 prosenttia on venäläisiä. Se on Ruokolahden FreeSkin ja Rautjärven Konka Skin ohella yksi kolmesta Etelä-Karjalan laskettelukeskuksesta. Keskuksessa on kuusi valaistua laskettelurinnettä, neljä hissiä, lastenrinne ja lastenhissi. Rinteiden pituudet ovat 300–600 metriä ja korkeusero suurimmillaan 70 metriä. Rinteet ovat vaikeusasteeltaan helppoja (sininen) ja keskivaikeita (punainen). Myllymäen ympäristössä on kolmen, viiden ja kymmenen kilometrin maastohiihtoladut, joista viiden kilometrin latu on valaistu, ja keskuksesta lähtee ladut myös Kiukkaanlammelle ja Joutsenon urheilukeskukseen. Myllymäen palveluihin kuuluvat muun muassa hiihtokoulu, suksihuolto, välinevuokraus, kahvio-ravintola, sauna ja laavu. Myllymäki on Mylläri Snow Club -freestyleseuran pääpaikka. Myllymäen maastossa käytiin Joutsenon Kullervon järjestämät vuoden 1998 hiihdon SM-kilpailut. Kullervo on järjestänyt alueella myös pienempiä kansallisen tason hiihtokilpailuja. Myllymäki toimi myös Kullervon ja Lappeen Riennon järjestämän suunnistuksen vuoden 1989 Jukolan viestin eli Raja-Jukolan kilpailukeskuksena. Vuodesta 2010 alkaen Myllymäen rinneyrittäjänä on toiminut Jyri Paunonen, jota ennen rinneyrittäjänä oli Antti Koivisto 14 vuoden ajan. Keväällä 2015 Paunosen TurTek Oy osti keskuksen liiketoiminnan sekä koneet, kaluston ja rakennukset 80 000 eurolla Lappeenrannan Yritystila Oy:n alaiselta Kiinteistö Oy Etelä-Karjalan Laskettelukeskukselta. Alueen maapohjan omistaa kaupunki, ja se on vuokrattu yrittäjälle. Keskus saa lumetusvetensä läheisestä Myllypurosta, jonka pieni virtaama on aiheuttanut lumetusongelmia. Myllypuron vedenottamoa käyttävät myös Lappeenrannan ja Imatran kaupungit talousveden ottoon. == Lähteet == == Aiheesta muualla == * Myllymäen sivusto * Myllymäki GoSaimaa-sivustolla * Myllymäki Lumipallo-sivustolla Luokka:Joutseno Luokka:Lappeenrannan urheilupaikat Luokka:Suomen talviurheilukeskukset
Otermanjärvi

Otermanjärvi on Oulujoen vesistöön kuuluva järvi Oterman kylässä Vaalan kunnan pohjoisosassa Pohjois-Pohjanmaalla. Se sijaitsee Paatinjärven eteläpuolella 15 kilometriä Vaalan kuntakeskuksesta koilliseen. Seututie 800 ylittää järven Lapinsalmen kohdalla pengertä pitkin. pienoiskuva|vasen|Järvinäkymä Joensuunperältä länsilounaaseen toukokuussa 2010. Järven pinta-ala on 21,12 neliökilometriä, ja sen rantaviivan pituus on 52,46 kilometriä. Järvellä on kuusi saarta, joista suurimmat ovat järven pohjoisosassa sijaitseva Holapansaari ja länsiosassa sijaitseva Virtasaari. Molemmissa saarissa on ollut tervahautoja. Järven suurimmat selät ovat idästä länteen Kekkolanselkä ja Isoselkä sekä Lapinsalmen länsipuolen Salmenselkä. Järven tilavuudeksi on laskettu 42,2 miljoonaa kuutiometriä eli 0,0422 kuutiokilometriä. Otermanjärvi on matala. Sen keskisyvyys on 2 metriä ja suurin syvyys 5,47 metriä. Syvin kohta sijaitsee järven kaakkoisosassa Kekkolanselällä. Järven suurimmat asutusalueet ovat Lapinsalmi, pääkylä Oterma ja itärannan Joensuunperä. Lapinsalmessa on lapinpato, joka on nähtävissä matalan veden aikana. Se on aikoinaan ulottunut koko salmen yli. jonne laskee Tervajoki Pienanjärvestä. Laskujoki Kutujoki lähtee pohjoiskoillisen Niskanselältä. Otermanjärvi sijaitsee Oulujoen vesistössä (vesistöaluetunnus 59) Ylä-Oulujoen alueen (59.2) Otermanjärven alueella (59.26), jonka Otermanjärven lähialueeseen (59.262) se kuuluu. Vedenpinnan korkeus on 140,6 mpy. Järveen laskevat Tervajoki Pienanjärvestä ja Paatinjoki Paatinjärvestä. Lisäksi järveen laskee lukuisia suo-ojia. Otermanjärvi laskee sen länsipäästä lähtevää Kutujokea pitkin Järvenjärveen. Kutujoen pudotus on 28,4 metriä. == Lähteet == == Aiheesta muualla == Luokka:Ylä-Oulujoen alue Luokka:Vaalan järvet
Jennifer’s Body

Jennifer’s Body (televisioesityksessä käytetty nimeä Cheerleader helvetistä) on Karyn Kusaman ohjaama yhdysvaltalainen kauhuelokuva vuodelta 2009. Elokuvan on käsikirjoittanut Diablo Cody ja sen pääosia näyttelevät Megan Fox, Amanda Seyfried ja Johnny Simmons. == Rooleissa == Luokka:Yhdysvaltalaiset kauhukomediat Luokka:Vuoden 2009 yhdysvaltalaiset elokuvat Luokka:Yhdysvaltalaiset nuortenelokuvat Luokka:Sarjamurhaajaelokuvat
Adramelech (yhtye)

Adramelech on suomalainen, vuonna 1991 perustettu death metal -yhtye Loimaalta. Yhtyettä on kutsuttu Demigodin pikkuveljeksi, koska yhtye on kotoisin samasta kaupungista ja on myös Demigodia tuntemattomampi. Yhtye on nimetty assyrialaisen auringonjumalan mukaan. Yhtye on ollut tauolla vuonna 2005 ilmestyneen Terror of Thousand Facesin jälkeen. Marko Silvennoinen laulaa nykyään loimaalaisessa Curimus-yhtyeessä. == Diskografia == ;Studioalbumit * * * EP:t * * * ;Demot * * == Aiheesta muualla== * Virallinen MySpace-sivusto * Encyclopedia Metallum: Adramelech * Metal from Finland: Adramelech Luokka:Suomalaiset death metal -yhtyeet
Ohotansirkkalintu

Ohotansirkkalintu (Locustella ochotensis) on itä-aasialainen varpuslintu. Sen elinympäristö käsittää Venäjän Kaukoidän, Sahalinin, Kuriilit ja Japanin pohjoisosan. Se talvehtii muun muassa Filippiineillä ja Pohjois-Borneossa. Alexander von Middendorff kuvaili lajin holotyypin Udan alajuoksulta Ohotanmeren rannikolta 1853.IBC == Lähteet == Luokka:Sirkkalinnut
Ammunta kesäolympialaisissa 2004 – miesten skeet

Miesten skeet ammuttiin Ateenan 2004 kesäolympialaisissa 21-22. elokuuta. Kilpailun voitti Italian Andrea Benelli tuloksella 149. Hän voitti finaalin uusinnassa Suomen Marko Kemppaisen 5-4. Kultaa Andrea Benelli Italia (ITA) Hopeaa Marko Kemppainen Suomi (FIN) Pronssia Juan Miguel Rodríguez Kuuba (CUB) ==Peruskilpailu== Sijoitus Urheilija Maa 1 2 3 Päivä 1 4 5 Yhteensä Uusinta Muuta 1 Marko Kemppainen 25 25 25 75 25 25 125 ME ja OE (jaettu) 2 Andrea Benelli 24 25 25 74 25 25 124 3 Shawn Dulohery 25 24 25 74 23 25 122 4 4 Juan Miguel Rodríguez 23 25 25 73 25 24 122 4 5 Nasser Al- Attiyah 24 24 25 73 25 24 122 4 6 Harald Jensen 24 24 24 72 25 25 122 3+2 7 Michael Nielsen 25 23 25 73 25 24 122 3+1 8 Erik Watndal 25 22 24 71 25 25 121 9 Geórgios Achilléos 24 24 25 73 23 25 121 9 Abdullah Alrashidi 25 24 24 73 24 24 121 9 James Graves 25 25 23 73 24 24 121 9 Mikola Milchev 23 25 24 72 24 25 121 Jan Sychra 25 25 24 74 23 24 121 9 Anthony Terras 25 23 25 73 23 25 121 15 Sergei Aksjutin 25 24 25 74 23 23 120 15 Saied Al Mutairi 24 25 25 74 24 22 120 Diego Duarte Delgado 24 24 25 73 23 24 120 15 Jin Di 24 25 24 73 25 22 120 15 Paul Rahman 25 23 24 72 24 24 120 15 Valeri Shomin 25 25 25 75 22 23 120 21 Hennie Dompeling 23 24 24 71 23 25 119 21 Julio Elizardo Dujarric Lembcke 25 24 24 73 24 22 119 21 Ennio Falco 23 24 24 71 25 23 119 21 Andrzej Glyda 23 25 23 71 24 24 119 21 Andrei Ineshin 24 25 24 73 23 23 119 21 Antónis Nikolaḯdis 23 24 25 72 23 24 119 21 Geórgios Salavantákis 22 25 24 71 25 23 119 21 Guillermo Alfredo Torres 24 25 24 73 22 24 119 29 George Barton 25 23 24 72 23 23 118 29 Mostafa Hamdy 24 24 23 71 24 22 118 31 Jorge Atalah 24 24 23 71 24 22 117 31 Michael Maskell 23 23 23 69 23 25 117 31 Axel Wegner 23 25 24 72 22 23 117 34 Richard Brickell 23 24 23 70 21 24 115 34 Amr El Gaiar 24 22 23 69 23 23 115 34 Jan-Cor Greef 24 23 24 71 20 24 115 37 Saeed Al Maktoum 23 24 23 70 22 22 114 37 Khurram Inam 24 24 24 72 20 22 114 37 Lee Suk-tae 22 24 22 68 23 23 114 40 Ricky Teh Chee Fei 24 22 23 69 21 23 113 41 Roger Dahi 24 18 23 65 20 21 106 ==Finaali== Urheilija Maa Perus- kilpailu Finaali Yhteensä Uusinta kullasta Uusinta pronssista 1 Andrea Benelli 124 25 149 5 2 Marko Kemppainen 125 24 149 4 3 Juan Miguel Rodríguez 122 25 147 10 4 Nasser Al-Attiyah 122 25 147 9 5 Shawn Dulohery 122 25 147 5 6 Harald Jensen 122 23 145 Luokka:Ammunta kesäolympialaisissa 2004 Luokka:Skeet
Koreansirkkalintu

Koreansirkkalintu (Locustella pleskei) on itäaasialainen varpuslintu. Sen elinympäristö käsittää Venäjän kaukoidän kaakkoiskolkan edustalla olevia saaria, Etelä-Korean ja Japanin eteläosan saaria. Mahdollisesti se pesii myös Pohjois-Korean rannikolla. Laji talvehtii Kaakkois-Aasiassa. Władysław Taczanowski kuvaili lajin holotyypin Incheonista Etelä-Koreasta 1889.IBC == Lähteet == Luokka:Sirkkalinnut Luokka:Uhanalaiset linnut
Baldwin-marsu

Baldwin on täysin karvaton marsurotu. Se on tahattomasti kehittynyt mutaatio, jota ei ole kehitetty laboratoriokokeisiin, toisin kuin Skinny-marsu. Baldwinilla on syntyessään karvat, mutta ne putoavat vähitellen pois ja 48 päivän ikäisenä se on yleensä pudottanut kaikki karvansa. Ensimmäiset baldwinit syntyivät amerikancrestedin jalostuksen seurauksena Kaliforniassa, Yhdysvalloissa, ja ensimmäinen baldwin-rotuinen marsu tuotiin Suomeen elokuussa vuonna 2006 ja samana vuonna syntyi ensimmäinen poikanen Suomessa. Baldwinin näyttelystandardissa sanotaan, että sen ihon tulee olla puhdas, hyväkuntoinen ja terve. Kaikki värit, väriyhdistelmät ja kuviot ovat sallittuja. Väriä ei arvostella erikseen. == Lähteet == == Aiheesta muualla == * Luokka:Marsurodut
Tšekin salibandymaajoukkue

Tšekin salibandymaajoukkue on Tšekin salibandyn edustusjoukkue. Joukkue on saavuttanut yhden MM-hopean ja kolme MM-pronssia. Tšekki on Salibandyn maailmanrankingin sijalla 4. Vuonna 2019 Kanadassa Tšekin alle 19-vuotiaiden poikien salibandymaajoukkue voitti MM-kultaa. Tämä oli Tšekin ensimmäinen maailmanmestaruus kaikki ikäluokat sekä niin miehet kuin naisetkin mukaan laskien. == Arvokisat == === Maailmanmestaruuskilpailut === *1996 – Neljäs *1998 – Kuudes *2000 – Kuudes *2002 – Neljäs *2004 – hopeaa *2006 – Neljäs *2008 – Neljäs *2010 – pronssia *2012 – Seitsemäs *2014 – pronssia *2016 – Neljäs *2018 – Neljäs *2020 – pronssia *2022 – hopeaa === Euroopan- mestaruuskilpailut === *1994 – Kuudes *1995 – Viides == Lähteet == Luokka:Salibandymaajoukkueet Maajoukkue
Italian salibandymaajoukkue

Italian salibandymaajoukkue on Italian salibandyn edustusjoukkue. Italia on Salibandyn maailmanrankingin sijalla 21. == Arvokisat == === Maailmanmestaruuskilpailut === *2002 – B-sarja *2004 – B-sarja *2006 – 8. sija *2008 – 10. sija *2010 – 12. sija *2012–2020 – Ei selviytynyt == MM- kisatilastot == Vuosi O V T H TM PM +/- 2006 5 0 0 5 9 52 -43 2008 5 0 1 4 14 51 -37 2010 5 1 0 4 13 44 -31 Yhteensä 15 1 1 13 36 147 -111 == Lähteet == === Viitteet === Luokka:Italian salibandy Luokka:Salibandymaajoukkueet
Venäjän salibandymaajoukkue

Venäjä salibandymaajoukkue on Venäjän salibandyn edustusjoukkue. Venäjä on Salibandyn maailmanrankingin sijalla 15. == Arvokisat == === Maailmanmestaruuskilpailut === *1996 – 6. sija *1998 – 7. sija *2000 – 8. sija *2002 – B-sarja *2004 – 7. sija *2006 – 9. sija *2008 – 7. sija *2010 – 7. sija *2012 – 10. sija *2014 – 13. sija *2016 – Ei mukana === Euroopan- mestaruuskilpailut === *1994 – 5. sija *1995 – 4. sija == Lähteet == === Viitteet === Luokka:Venäjän salibandy Luokka:Salibandymaajoukkueet
Tanskan salibandymaajoukkue

Tanskan salibandymaajoukkue on Tanskan salibandyn edustusjoukkue. Tanska on Salibandyn maailmanrankingin sijalla 5. == Arvokisat == === Maailmanmestaruuskilpailut === *1996 – 7. sija *1998 – 4. sija *2000 – 4. sija *2002 – 6. sija *2004 – 9. sija *2006 – 6. sija *2008 – 9. sija *2010 – 13. sija *2012 – Ei mukana *2014 – 7. sija *2016 – 5. sija *2018 - 8. sija *2020 - 10. sija === Euroopan-mestaruuskilpailut === *1994 – 7. sija *1995 – 6. sija == Lähteet == Salibandymaajoukkue Luokka:Salibandymaajoukkueet
Viron salibandymaajoukkue

Viron salibandymaajoukkue on Viron salibandyn edustusjoukkue. Viro on Salibandyn maailmanrankingin sijalla 9. == Arvokisat == === Maailmanmestaruuskilpailut === *1996 – 7. sija *1998 – B-sarja *2000 – B-sarja *2002 – B-sarja *2004 – B-sarja *2006 – B-sarja *2008 – 8. sija *2010 – 7. sija *2012 – 9. sija *2014 – 8. sija *2016 – 8. sija *2018 - 2. sija *2020 - 4. sija === Euroopan-mestaruuskilpailut === *1994 – ei mukana *1995 – 9. sija == Lähteet == === Viitteet === Luokka:Viron salibandy Luokka:Salibandymaajoukkueet
Norjan salibandymaajoukkue

Norjan salibandymaajoukkue on Norjan salibandyn edustusjoukkue. Norja on Salibandyn maailmanrankingin sijalla 6. == Arvokisat == === Maailmanmestaruuskilpailut === *1996 – Kolmas *1998 – 5. sija *2000 – 5. sija *2002 – 5. sija *2004 – 5. sija *2006 – 7. sija *2008 – 6. sija *2010 – 6. sija *2012 – 5. sija *2014 – 6. sija *2016 – 6. sija *2018 - 7. sija *2020 - 6. sija === Euroopan-mestaruuskilpailut === *1994 – Neljäs *1995 – ei mukana == Lähteet == Luokka:Salibandymaajoukkueet Maajoukkue
Sveitsin salibandymaajoukkue

Sveitsin salibandymaajoukkue on Sveitsin salibandyn edustusjoukkue. Joukkue on voittanut kuusi MM-pronssia ja yhden MM-hopean. Sveitsi on Salibandyn maailmanrankingin sijalla 3. == Arvokisat == === Maailmanmestaruuskilpailut === *1996 – Viides *1998 – Toinen *2000 – Kolmas *2002 – Kolmas *2004 – Neljäs *2006 – Kolmas *2008 – Kolmas *2010 – Neljäs *2012 – Kolmas *2014 – Neljäs *2016 – Kolmas *2018 – Kolmas *2020 – Neljäs === Euroopan-mestaruuskilpailut === *1994 – Kolmas *1995 – Kolmas == Lähteet == Luokka:Sveitsin salibandy Luokka:Salibandymaajoukkueet
Warhorse (brittiläinen yhtye)

Warhorse oli englantilainen, progressiivista heavy rockia soittanut yhtye, jonka perustajana oli Deep Purplen alkuperäisbasisti Nick Simper. Warhorsen musiikkia on kuvattu "raskaammaksi" versioksi Deep Purplen ensimmäisestä kokoonpanosta. == Historia == Vuonna 1969 pian Deep Purplesta erottamisensa jälkeen Nick Simper liittyi basistiksi Marsha Huntin kiertueyhtyeeseen. Simperin suosituksesta yhtyeeseen liittyivät myös rumpali Mac Poole ja kitaristi Ged Peckhttp://www.deep-purple.net/tree/warhorse.htm Yhtyeen biografia Deep Purple.net-sivustolla. Marsha Huntin jäätyä äitiyslomalle yhtye jatkoi toimintaa nimellä Warhorse. Laulajaksi tuli Ashley Holt ja kosketinsoittajaksi Frank Wilson. Myöhemmin Yes-yhtyeestä tunnetuksi tullut Rick Wakeman oli myös jonkin aikaa kosketinsoittajana, mutta häntä ei pidetty sopivana yhtyeeseen. Yhtyeen tyylisuunnaksi muodostui Deep Purplen MK 1:n tyylinen progressiivinen rock heavy rock-vaikutteilla. Levytyssopimuksen yhtye sai progressiiviseen rockiin erikoistuneelta Vertigo Recordsilta ja ensimmäinen albumi Warhorse ilmestyi marraskuussa 1970. Albumin promotointi oli heikkoa ja se ei noussut listoille, kuten ei myöskään singlenä julkaistu Easybeats-cover "St. Louis". Pian tämän jälkeen kitaristi Ged Peck lähti yhtyeestä ja hänen tilalleen tuli Pete Parks. Warhorse julkaisi toisen albuminsa Red Sea kesäkuussa 1972. Huolimatta hyvistä arvosteluista ja runsaasta keikkailusta Vertigo Records ei tehnyt juurikaan töitä yhtyeen promotoimiseksi joten Red Sea ei ensialbumin tapaan menestynyt ja Vertigo tiputti Warhorsen listoiltaan. Näihin aikoihin rumpali Mac Poole liittyi Gong- yhtyeeseen. Uudeksi rumpaliksi liittyi Barney James ja yhtye alkoi etsiä uutta levytyssopimusta ja lisäsi musiikkiinsa soul-vaikutteita. Samoihin aikoihin Yes-yhtyeessä menestykseen noussut Rick Wakeman alkoi levyttämään myöhemmin Ison-Britannian listakärkeen noussutta Journey to the Centre of the Earth- sooloalbumiaan ja lainasi Warhorsesta Ashley Holtin ja Barney Jamesin. Huolimatta Warhorsen mahdollisesta uudesta levytyssopimuksesta miehet päättivät jäädä Wakemanin yhtyeeseen ja kesäkuussa 1974 Nick Simper päätti lopettaa yhtyeen. Warhorse on hajoamisensa jälkeen esiintynyt pariin otteeseen ja yhtyeen albumit on julkaistu cd-painoksina. == Jäsenet == *Ashley Holt: laulu *Ged Peck: kitara (1970-1971) *Nick Simper: basso *Mac Poole: rummut (1970-1972) *Rick Wakeman: kosketinsoittimet (1970) *Frank Wilson: kosketinsoittimet (1970-1974) *Pete Parks: kitara (1971-1974) *Barney James: rummut (1972-1974) == Diskografia == *Warhorse (1970) *Red Sea (1972) == Lähteet == Luokka:Brittiläiset rockyhtyeet
Tummasarvipöllö

Tummasarvipöllö (Asio stygius) on keskikokoinen tummasävyinen pöllö. Sillä on keltaiset silmät, musta nokka, tumma mustanpuhuva naama ja valkoiset kulmat. Alapuolelta se on likaisen nahanvärinen, ja siinä on ruskeita juovia ja viiruja. Yläpuoli on käänteinen, nahanvärisiä juovia ja viiruja, tummalla pohjalla. Tummasarvipöllön elinaluetta ovat kuivat ja kosteat alavat ja vuoristometsät, laidunalueet ja maaseudun puutarhat. Se elää lehti- ja ikivihreissä metsissä ja avoimilla alueilla, joissa on metsäläikkiä. Se elää merenpinnan tasolta 3 100 metrin korkeuteen. Laji syö erilaisia saaliseläimiä, kuten lintuja, pikkunisäkkäitä, matelijoita, sammakkoeläimiä, äyriäisiä ja hyönteisiä. Se saalistaa öisin. Tummasarvipöllö munii kaksi munaa risupesään, jonka muut linnut ovat tehneet, mutta joskus se voi pesiä maassa, kuten sen sukulainen suopöllö. Tummasarvipöllö ei ole kaikkialla uhanalainen, joskin sen status vaihtelee suuresti sen levinneisyysalueella. Se elää Etelä-Amerikassa ja osissa Keski-Amerikkaa. Se on dokumentoitu kahdesti TexasissaTexasbirds.org .. Sen tieteellisen nimen osa stygius tarkoittaa "Styks-jokeen liittyvää", mutta yleisesti se tarkoittaa kaikkea tummaa ja synkkää. Tummasarvipöllöllä on kuusi alalajia: *Asio stygius barberoi W. Bertoni, 1930 *Asio stygius lambi R. T. Moore, 1937 *Asio stygius noctipetens Riley, 1916 *Asio stygius robustus L. Kelso, 1934 *Asio stygius siguapa (Orbigny, 1839) *Asio stygius stygius (Wagler, 1832) == Lähteet== *Owling.com *The Owl Pages ===Viitteet=== == Aiheesta muualla == * Luokka:Sarvipöllöt
Oral Robertsin yliopisto

Oral Robertsin yliopisto (, ORU) on yhdysvaltalainen, yksityinen karismaattisen liikkeen yliopisto, joka toimii Tulsassa Oklahoman osavaltiossa. Yliopistossa opiskelee noin 3 790 opiskelijaa 49 osavaltiosta yhdessä kaikkiaan 56 eri maasta tulevien kansainvälisten opiskelijoiden kanssa.http://www.oru.edu/facts_about_oru/ Higher Learning Commission Vuonna 1963 perustettu yliopisto on nimetty perustajansa evankelista Oral Robertsin mukaan. Yliopiston kampus on kooltaan noin kaksi neliökilometriä. ORU:n on hyväksyttänyt Higher Learning Commission of the North Central Association of Colleges and Schools (NCA) ja mahdollistaa 65 eri alan pääaineopiskelun. Niistä 14:ssä opiskelija voi edetä maisterintutkintoon sekä kahdessa tohtorintutkintoon. http://www.cnn.com/2009/US/12/15/oral.roberts/index.htmlhttp://www.ncahlc.org/component/option,com_directory/Action,ShowBasic/Itemid,192/instid,1634/lang,en/ ORU on luokiteltu Carnegie Foundation for the Advancement of Teaching -säätiön jaottelussa tohtori- ja tutkimusyliopistoksihttp://classifications.carnegiefoundation.org/lookup_listings/view_institution.php?unit_id=207582&start;_page=institution.php&clq;=%7B%22first_letter%22%3A%22O%22%7D The Princeton Review -konsultointiyhtiö on listannut ORU:n yhdeksi parhaimmista, "Best in the West" (paras lännessä).http://www.oru.edu/news/oru_news/20090807_best_in_the_west.php ==Lähteet== ==Aiheesta muualla== *Oral Roberts University *Oral Roberts University Catalog *Virallinen urheilusivu Luokka:Tulsa Luokka:Oklahoman yliopistot ja korkeakoulut Luokka:Yhdysvaltalaiset kristilliset oppilaitokset Luokka:Tunnustuskuntiin sitoutumaton uuskarismaattisuus
Kentauri (pikkuplaneetta)

Kentaurit ovat jäisiä pikkuplaneettoja, jotka kiertävät Aurinkoa Jupiterin ja Neptunuksen välillä ja niiden periheli on Jupiterin radan takana. Kaasujättiläisten vetovoimahäiriöiden takia kentaurien radat ovat epävakaita. Kentaurien uskotaan olevan entisiä Kuiperin vyöhykkeen kappaleita, jotka ovat joutuneet lähemmäs Aurinkoa. Osa kentaureista luokitellaan myös komeetoiksi. Tämä pienkappaleiden ryhmä on nimetty mytologisten kentaurien mukaan. Damocloidit kuten 5335 Damocles muistuttavat kentaureja etäisyytensä puolesta, mutta eivät pysy Jupiterin takana. Suurin kentauri on 10199 Chariklo, jonka läpimitta on 248 ± 18 kilometriä. Sillä on myös oma rengasjärjestelmänsä. Läpimitaltaan yli kilometrin kokoisia kentaureja on arvioitu olevan yli 44 000. ==Joitain kentaureja== *944 Hidalgo (kentaurimainen kohde, mutta ei kuitenkaan varsinainen kentauri) *2060 Chiron / 95P/Chiron *5145 Pholus *7066 Nessus *8405 Asbolus *10199 Chariklo (Chariklon renkaat) *60558 Echeclus / 174P/Echeclus *83982 Crantor ==Lähteet== *List Of Centaurs and Scattered-Disk Objects *IAU Minor Planet Center: Dual-Status Objects *The Chiron Perihelion Campaign *List of Known Trans-Neptunian Objects *Unusual Minor Planets *http://ssd.jpl.nasa.gov/sbdb_help.cgi?class=CEN *JPL Small-Body Database Browser: 944 Hidalgo (1920 HZ) *Meteor showers and their parent bodies === Viitteet === == Aiheesta muualla == *
Valhalla Rising

Valhalla Rising on tanskalais-brittiläinen toiminnallinen, historiaan sijoittuva seikkailuelokuva. == Juoni== Jo vuosien ajan heimopäällikkö Barde on pitänyt voimakasta soturia, Yksisilmää, vangittuna. Tämän onnistuu paeta nuoren apurinsa Aren kanssa viikinkilaivalla. He rantautuvat tuntemattomaan maahan, jonka maaperästä huokuvat salaisuudet. == Arvioita == Ilta-Sanomien Tarmo Poussu piti elokuvaa piinallisen hidastempoisena ja rujon väkivaltaisena, joskin toisaalta myös visuaalisesti taidokkaana. == Lähteet == ==Aiheesta muualla== * Luokka:Vuoden 2009 elokuvat Luokka:Tanskalaiset elokuvat Luokka:Historialliset elokuvat Luokka:Seikkailuelokuvat Luokka:Nicolas Winding Refnin ohjaamat elokuvat
From Paris with Love

From Paris with Love on Pierre Morelin ohjaama toimintaelokuva, jonka päärooleissa nähdään John Travolta ja Jonathan Rhys Meyers. Käsikirjoituksen tekoon osallistui Luc Besson. == Lähteet == ==Aiheesta muualla== * Luokka:Vuoden 2010 ranskalaiset elokuvat Luokka:Ranskalaiset toimintaelokuvat Luokka:Pierre Morelin ohjaamat elokuvat
Chop suey

Chop suey (杂碎, pinyin: zá suì) on länsimaissa tunnettu kiinalainen tai oikeammin amerikankiinalainen ruoka. Se on lähtöisin Yhdysvalloissa asuvilta amerikankiinalaisilta. Chop suey on ruokalajina varsin yksinkertainen: pannulla kypsennettyä lihaa, kanaa tai katkarapuja sekä kasviksia suurustetussa kastikkeessa. Käytettävät kasvikset ja lihan voi valita jokseenkin vapaasti. Chop suey tarjoillaan yleensä riisin mutta myös nuudelien kanssa. ==Lähteet== Luokka:Kiinalainen keittiö Luokka:Yhdysvaltalainen keittiö
Minna Parikka

Minna Parikka (s. 1980 Helsinki) on suomalainen kenkäsuunnittelija ja yrittäjä. Vuonna 2002 hän valmistui kenkäsuunnittelijaksi Englannissa De Montfortin yliopistosta. Valmistuttuaan Parikka työskenteli Italiassa kenkävalmistajalla, kunnes muutti takaisin Helsinkiin ja perusti vuonna 2005 oman yrityksen. Yrityksen toiminta päättyi 20. joulukuuta 2020. Parikka on saanut huomiota, kun hänen merkkinsä tuotteita on nähty sekä suomalaisilla että kansainvälisillä julkisuuden henkilöillä kuten Cara Delevingne, Taylor Swift, Lady Gaga ja Kylie Jenner. Vuonna 2014 Parikka sai Vuoden nuori muotoilija -palkinnon. == Ura == Parikka lanseerasi omaa nimeänsä kantavan Minna Parikka -[|brändi]]n vuonna 2005 palattuaan Suomeen Britanniasta ja Italiasta. Ensimmäinen mallisto tuli markkinoille syksyllä 2006. Sittemmin joka vuosi valmistui kaksi uutta mallistoa: kevät–kesä sekä syksy–talvi. Kenkien lisäksi mallistoissa oli myös muita asusteita, kuten laukkuja, käsineitä, huiveja, sekä lompakoita. Minna Parikka -tuotteet valmistetaan käsityönä Espanjassa Alicanten lähellä toimivilla alaan erikoistuneilla tehtailla. Materiaalina käytetään nahkaa. Parikan kenkiä on myyty 25 maassa (2016). Suomessa brändillä oli marraskuusta 2012 lähtien lippulaivaliike Helsingin Aleksanterinkadulla, liikkeestä hoidettiin myös kansainvälisesti toimivaa nettikauppaa. Liike suljettiin vuonna 2020. Parikka lopetti yritystoiminnan vuoden 2020 lopulla mutta säilytti Minna Parikka Shoes oy -yrityksen toiminnassa tekijänoikeuksien ja brändin suojaamisen vuoksi. Lokakuussa 2021 Parikka ilmoitti jatkavansa suunnittelua yksikseen niin, että tekee yhteistyöprojekteja eri kumppaniyritysten kanssa. Ensimmäisenä oli vuorossa 160-vuotisjuhlia 2022 viettänyt kauppayhtiö Stockmann ja sitten lastenvaatevalmistaja Reima. Minna Parikka -tuotteita on ollut esillä useissa kansainvälisissä muotilehdissä, esimerkiksi Voguessa, Ellessä ja Glamourissa. Lisäksi Parikan tuotteita on ollut käytössä monilla suomalaisilla ja kansainvälisillä julkisuuden henkilöillä, kuten Beth Dittolla, Paloma Faithlla, Fergiellä, Cara Delevingnellä sekä Taylor Swiftillä. Parikka myös suunnitteli Lady Gagalle platinakengät, jotka tämä sai palkintona The Fame Monster -albuminsa tuplaplatinamyynnistä. Parikan tuotemerkin on Kiinassa rekisteröinyt vuonna 2007 kiinalainen yritys, ja Parikka käy oikeutta siitä. == Yksityiselämä == Parikka oli naimisissa kuubalaisen miehen kanssa, mutta aviopari jätti eroanomuksen syksyllä 2018. Heillä on yksi lapsi. == Palkinnot ja tunnustukset== * Young British Glove Designer of the Year 2002 * Vuoden nuori muotoilija 2014 == Lähteet == *Minna Parikan kotisivut *Muoto 1/06 *Metrolive.fi (Internet Archivessa, tallennettu 27.11.2011 *Savon sanomat *Iltalehti * Parikan sukuseura (Archive.org 2018) === Viitteet === == Aiheesta muualla == *Minna Parikan kotisivut Luokka:Suomalaiset muotisuunnittelijat Luokka:Vuonna 1980 syntyneet Luokka:Elävät henkilöt
Milan Stepanov

Milan Stepanov (; s. 2. huhtikuuta 1983 Novi Sad, Jugoslavia) on serbialainen jalkapalloilija. Hän edustaa tällä hetkellä turkkilaista Bursasporia ja on pelipaikaltaan keskuspuolustaja. == Ura == Stepanov aloitti ammattilaisuransa Vojvodinasta vuonna 2000, jota ennen hän oli pelannut seuran juniorijoukkueessa. Viisi vuotta myöhemmin hän nousi edustusjoukkueen kapteeniksi, mutta siirtyi kesken kauden turkkilaiseen Trabzonsporiin. Heinäkuussa 2007 Stepanov teki sopimuksen portugalilaisjätti Porton kanssa. Joukkue maksoi hänestä 3,5 miljoonan euron siirtokorvauksen. Alotettuaan vaihtopelaajana, hän nousi pikkuhiljaa joukkueen avauskokoonpanoon. 28. marraskuuta 2007 pelatussa Mestarien liigan ottelussa englantilaista Liverpoolia vastaan Stepanov pelasi surkeasti ja jatkossa menetti avauskokoonpanopaikkansa veteraanipuolustaja Pedro Emanuelille. Toisena vuotenaan hän asemansa heikkeni entisestään, kun Porto hankki kesällä 2008 Rolandon Belenensesistä. 25\. heinäkuuta 2009 Stepanov siirtyi kauden kestävällä lainasopimuksella espanjalaiseen Málagaan. Siirto sisälsi mahdollisen osto-option kauden päättyessä.Milan Stepanov jugará cedido en el Málaga C.F. VIVA Fútbol. Viitattu 3.5.2010. Kauden ensimmäisellä puoliskolla hän pelasi vain neljässä ottelussa, tämän jälkeen hän oli kokoonpanon ulkopuolella lähes kolmen kuukauden ajan, kunnes palasi pelaamaan avauskokoonpanoon 7. helmikuuta 2007 ottelussa Deportivo La Coruñaa vastaan. Heinäkuussa 2010 hän siirtyi turkkilaisseura Bursasporiin ilmaisella siirrolla. ===Maajoukkue=== Stepanov teki ensiesiintymisensä Serbian maajoukkueessa 16. elokuuta 2006 pelatussa ystävyysottelussa Tšekkiä vastaan. Maaliskuussa 2007 hän oli mukana kahdessa vuoden 2008 EM-karsintaottelussa Kazakstania ja Portugalia vastaan. Ensimmäisessä ottelussa Kazakstania vastaan hän oli avauskokoonpanossa, mutta Portugalia vastaan hän aloitti vaihdosta. == Lähteet == == Aiheesta muualla == * Esittely zerozero.com-sivustolla Luokka:Serbialaiset jalkapalloilijat Luokka:Vuonna 1983 syntyneet Luokka:Elävät henkilöt